Mario s’imaginaue qu’aquerò ère víuer damb Cosette, e que ja non i auie mès en mon: vier cada net en carrèr Plumet, separar eth complasent hèr deth brescat deth president, sèir-se ath cant d’era en aqueth banc, guardar ath trauèrs des arbes era ludentor deth començament dera net, méter en contacte eth plec deth jolh deth sòn pantalon damb era pelha de cosette, amorassar-li era ungla deth dit pòdo, aspirar un dempús der aute eth perhum dera madeisha flor, entà tostemp, indefinidaments.